Ministru kabineta noteikumu “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (turpmāk – MK noteikumu projekts) izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”[[1]](#footnote-1) (turpmāk – MK noteikumi Nr.75) (izsludināti Valsts sekretāru sanāksmē 13.10.2016. (VSS–968, 14.§) un iesniegti Valsts kancelejā 10.01.2017.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – pasākums) ietvaros projektam pieejamo maksimālo kopējo finansējumu (tai skaitā Eiropas Sociālā fonda finansējumu un valsts budžeta finansējumu), pasākuma ietvaros sasniedzamos uzraudzības rādītājus, kā arī pasākuma īstenošanas nosacījumus atbilstoši Labklājības ministrijas rosinātajiem grozījumiem MK noteikumos Nr.75.Lai arī kopējā situācija darba tirgū pēdējos gados uzlabojas, joprojām vairākām nestrādājošo iedzīvotāju grupām ir grūtības integrēties darba tirgū. Saskaņā ar Nodarbinātības valsts aģentūras (turpmāk – NVA) datiem, reģistrētā bezdarba līmenis valstī 2016.gada jūnija beigās bija 8,3% (bezdarbnieku īpatsvars ekonomiski aktīvo iedzīvotāju kopskaitā). Ilgstošo bezdarbnieku skaits 2016.gada jūnija beigās sasniedza 30,5% no kopējā reģistrēto bezdarbnieku skaita, no kuriem kopskaitā 19,6% bija bezdarbnieki ar invaliditāti. Vairāk nekā puse (51,7%) no reģistrētajiem bezdarbniekiem ar invaliditāti ir ilgstošie bezdarbnieki (vidējais bezdarba ilgums 394 dienas ~ 1,1 gads). Ņemot vērā iepriekš minēto, tai skaitā, lai mazinātu pastāvošo bezdarba līmeni (īpaši bezdarbniekiem ar invaliditāti) un veicinātu mērķa grupu bezdarbnieku iekļaušanos sabiedrībā un iekārtošanos pastāvīgā darbā, ir nepieciešama aktīvāka bezdarbnieku iesaiste aktīvajos pasākumos, piemēram, pasākumos noteiktām personu grupām, kas paredz bezdarbnieku nodarbināšanu valsts līdzfinansētajās (subsidētajās) darbavietās.Pasākumā īstenotā projekta “Subsidētās darbavietas bezdarbniekiem” (turpmāk – projekts) ietvaros būs izveidotas visas projektā plānotās subsidētās darba vietas bezdarbniekiem ar invaliditāti (līdz šim projekta ietvaros izveidotas indikatīvi 364 subsidētās darbavietas).Veicot mērķa grupas analīzi, konstatēts, ka arī 2016. gada septembrī saglabājas augsts mērķa grupai atbilstošo bezdarbnieku skaits, kuri vēlas strādāt subsidētajās darba vietās (dalībai projektā vēlmes izteikuši gandrīz 1879 bezdarbnieku). Veicot situācijas analīzi, secināts, ka laika periodā no 2017.–2020. gadam pasākumā papildus var iesaistīt indikatīvi 655 bezdarbniekus ar invaliditāti (vidēji gadā plānots iesaistīt līdz 164 bezdarbniekiem ar invaliditāti).Vienas darba vietas izveide mērķa grupas bezdarbniekam vidēji izmaksā indikatīvi 3865 *euro* un bezdarbniekam ar invaliditāti indikatīvi 9718 *euro* (attiecīgajā summā neietilpst atbalsta personas un surdotulka pakalpojumu, ņemot vērā, ka pakalpojums nav piesaistīts visām darba vietām).Jaunu darba vietu izveidei bezdarbniekiem ar invaliditāti (tai skaitā, lai segtu valsts sociālās apdrošināšanas obligātās iemaksas (turpmāk – VSAOI)) un administrēšanai nepieciešami papildu indikatīvi 8 013 565 *euro* (tai skaitā, līdz 2018. gada beigām iespējams sertificēt papildus 1 146 000 *euro*).Ņemot vērā iepriekš minēto, kā arī Labklājības ministrijas rosinātos grozījumus MK noteikumos Nr.75, ir nepieciešams veikt atbilstošus grozījumus MK 2014.gada 23.decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk – MK noteikumi Nr.835), tai skaitā:**1)** **atbilstoši Labklājības ministrijas rosinātajiem grozījumiem MK noteikumos Nr.75**: **1.1)** papildināt MK noteikumus Nr.835 ar **jaunu mērķa grupu**, paredzot, ka pasākumā var iesaistīties arī persona, kura ieguvusi bēgļa vai alternatīvās personas statusu (*MK noteikumu projekta 1. punkts*). Personām, kuras Latvijā ieguvušas bēgļa vai alternatīvās personas statusu, sociālekonomiskā iekļaušana un integrācija darba tirgū ir sarežģītāka un var prasīt ilgāku laiku dažādu apstākļu dēļ (valodas barjeras, kultūras atšķirības u.c.). Līdz ar to konkrētajai mērķa grupai nepieciešams sniegt efektīvu un operatīvu atbalstu iekļaušanai darba tirgū un sabiedrībā.Vienlaikus arī plānota sasaiste ar darbības programmas “Izaugsme un nodarbinātība” 9.1.4. specifiskā atbalsta mērķa „Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākumu „Dažādību veicināšana (diskriminācijas novēršana), kura ietvaros paredzēts nodrošināt sociālā mentora pakalpojumu patvēruma meklētājiem un personām ar bēgļa vai alternatīvo statusu, tādējādi sniedzot atbalstu, piemēram, personai darba uzsākšanas sākuma periodā, nodrošinot, ka persona tiek iepazīstināta ar darba vidi, darba organizāciju (piemēram, darba laika režīma ievērošanu, darba kultūru un etiķeti, nokļūšanu uz un no darba vietas, kontaktu veidošanu darba kolektīvā u.c.), un sniegt citu nepieciešamo atbalstu. Sociālā mentora pakalpojumus (personai, kura ieguvusi bēgļa vai alternatīvās personas statusu) nodrošina atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem (MK noteikumi Nr. 75).Patvēruma, migrācijas un integrācijas fonda projekta „Informācijas centrs imigrantiem” (Granta līgums Nr. PMIF/12/2016/1/1 ) ietvaros biedrība „Patvērums „Drošā māja”” sniedz tulka pakalpojumus trešo valstu pilsoņiem, t.sk. personām, kuras Latvijā ieguvušas bēgļa vai alternatīvās personas statusu, lai nodrošinātu saziņu, piemēram, ar sociālo mentoru, Nodarbinātības valsts aģentūras speciālistiem, kā arī darba devēju, līdz ar to veicinot ātrāku bezdarbnieka integrāciju darba tirgū. Nepieciešamības gadījumā ar tulka starpniecību bezdarbnieks tiek iepazīstināts ar darba vidi, iekšējās kārtības noteikumiem, darba organizāciju un darba drošībās prasībām. Līdz ar to personām (kuras ieguvušas bēgļa vai alternatīvās personas statusu), kas iesaistās pasākumā, būs pieejami tulka pakalpojumi.Ierosinātie grozījumi ir nepieciešami, jo šobrīd atbilstoši spēkā esošajai MK noteikumu Nr.835 redakcijai bēgļi vai alternatīvās personas neatbilst SAM 9.1.1.1. mērķa grupai atbalstāmās darbības “Subsidētās darba vietas bezdarbniekiem (pasākumi noteiktām personu grupām)” ietvaros. Attiecībā uz citām šajos noteikumos paredzētajām atbalstāmajām darbībām, kā arī citos aktīvajos nodarbinātības pasākumos – personas, kuras ieguvušas bēgļa vai alternatīvās personas statusu, iesaistās vispārējā kārtībā.Paplašinot personu loku (mērķa grupu), kas var iesaistīties pasākumā, netiks ietekmēta pasākuma ietvaros noteikto uzraudzības rādītāju sasniegšanu. Veicot situācijas analīzi, secināts, ka neveidosies augsts personu, kuras ieguvušas bēgļa vai alternatīvās personas statusu, pieprasījums pēc dalības pasākumā, līdz ar to kopumā ierosinātajiem grozījumiem nav ietekme uz pasākumam pieejamo publisko kopējo finansējumu;**1.2)** tehniskiprecizēt MK noteikumu Nr.835 17.3.1.3. apakšpunktu, nosakot, ka dotāciju darba vadītājam pasākuma ietvaros (50 % apmērā no valstī noteiktās minimālās mēneša darba algas apmēra) piešķir proporcionāli bezdarbnieka nostrādātajam laikam (*MK noteikumu projekta 7.punkts*).Pasākuma ietvaros viens darba vadītājs var vadīt darbu ne vairāk kā diviem bezdarbniekiem, līdz ar to dotācija darba vadītājam tiek izmaksāta neatkarīgi no tā, vai darba vadītājs darbu vada vienam vai diviem bezdarbniekiem, tādējādi tas neietekmē dotācijas apmēru par darba vadīšanu. Attiecībā uz izmaksu proporcionalitātes principu, gadījumos, kad darba vadītājs vada darbu vienam bezdarbniekam, dotāciju izmaksā par viena bezdarbnieka nostrādāto laiku. Savukārt gadījumos, kad darba vadītājs vada darbu diviem bezdarbniekiem, dotāciju darba vadītājam neizmaksā tikai par to laiku, kurā neviens no pasākumā iesaistītajiem bezdarbniekiem neveic darbu; **1.3)** precizēt MK noteikumu Nr.835 17.3.1.4. apakšpunktu, nosakot, ka VSAOI no algas dotācijas daļas finansējuma saņēmējs darba devējam (ikmēneša dotācija) līdzfinansē saskaņā ar MK noteikumiem Nr.75 (*MK noteikumu projekta 8.punkts*).Grozījumi MK noteikumos Nr.75 paredz, ka NVA sedz VSAOI no algas dotācijas daļas arī gadījumos, kad biedrība vai nodibinājums konkrēto pasākumu ietvaros nodarbina bezdarbniekus tajās profesijās, kurās atbilstoši darba tirgus pieprasījumam un tautsaimniecības nozaru attīstības prognozēm nepieciešams veikt bezdarbnieku, darba meklētāju un bezdarba riskam pakļauto personu apmācību. Minēto profesiju sarakstu sastāda MK noteikumu Nr.75 22.punktā minētā komisija (turpmāk – apmācību komisija)[[2]](#footnote-2).Lai tiktu nodrošināts tūlītējs papildu atbalsts biedrībām un nodibinājumiem, kas nodarbina bezdarbniekus konkrētajās profesijās, plānots, ka VSAOI tiks segtas no MK noteikumu Nr.75 spēkā stāšanās un attieksies uz visiem līgumiem – arī tiem, kas noslēgti pirms attiecīgo grozījumu spēkā stāšanās. Profesijas atbilstību apmācības komisijas apstiprinātajam sarakstam pārbauda tikai pirms līguma slēgšanas, respektīvi, kad darba devējs slēdz darba līgumu ar darba ņēmēju (nevis, kad tiek slēgts līgums par pasākuma īstenošanu starp NVA un darba devēju). Līdz ar to nozīme ir tikai apstāklim, ka līguma slēgšanas brīdī konkrētā profesija ir iekļauta sarakstā. Savukārt, ja darba attiecības ar darba ņēmēju (bezdarbnieku) tiek izbeigtas, slēdzot jaunu darba līgumu ar citu bezdarbnieku, tiek vērtēta profesijas atbilstība sarakstam;**2) palielināt pasākuma ietvaros projektam pieejamo maksimālo kopējo finansējumu** (tai skaitā, Eiropas Sociālā fonda finansējumu un valsts budžeta finansējumu) (*MK noteikumu projekta 3., 4., 5.punkts*). Projektam pieejamais maksimālais kopējais attiecināmais finansējums palielināts par 8 013 565 *euro* (no 29 205 260 *euro* uz 37 218 825 *euro*). Ņemot vērā minēto, MK noteikumu projekts paredz, ka pasākumam plānotais kopējais finansējums ir 37 218 825 *euro*, tai skaitā Eiropas Sociālā fonda finansējums – 31 636 001 *euro*, valsts budžeta finansējums – 3 827 428 *euro* un privātais līdzfinansējums (darba devēju finansējums) – ne mazāk kā 1 755 396 *euro*. Finansējums (publiskais finansējums 8 013 565 *euro* apmērā) tiks pārdalīts no 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – SAM 9.1.1.2).**Šobrīd**, balstoties uz projekta vidējām izmaksām:1) mērķa grupas bezdarbnieku (iznākuma rādītāja vērtības) indikatīvās pakalpojumu izmaksas- bezdarbnieka dalības nodrošināšana subsidētajā darbavietā indikatīvi **16 533 748** *euro* (4 305 bezdarbnieki) (*vidējās viena bezdarbnieka izmaksas: 16 533 748 ÷ 4 305 =* ***3 840,59*** *euro*);- bezdarbnieka ar invaliditāti dalībai subsidētajā darbavietā indikatīvi **4 366 424** *euro* (478 bezdarbnieki) (*vidējās viena bezdarbnieka izmaksas: 4 366 424 ÷ 478 =* ***9 134,78*** *euro*);2) atbalsta personu, ergoterapeitu un surdopakalpojuma nodrošināšana indikatīvi **53 927** *euro*;3) atbalsts reģionālajai mobilitātei indikatīvi **95 600** *euro* (239 bezdarbnieki) (*vidējās viena bezdarbnieka izmaksas: 95 600 ÷ 239 =* ***400*** *euro*);4) uzņēmuma līguma izmaksas konsultācijām darba devējiem par bezdarbnieku ar invaliditāti nodarbināšanu indikatīvi **15 730** *euro*5) pārējie projekta īstenošanai paredzētie izdevumi, privātais līdzfinansējums un neparedzētie izdevumi indikatīvi **8 139 831** *euro*;*(Kopējās projektā plānotās indikatīvās izmaksas (aprēķins): 16 533 748 + 4 366 424 + 53 927 + 95 600 + 15 730 + 8 139 831 =* ***29 205 260*** *euro)*Jaunu darba vietu izveidei bezdarbniekiem ar invaliditāti (tai skaitā, lai segtu VSAOI) un administrēšanai nepieciešami papildu indikatīvi **8 013 565** *euro* *(Aprēķins: 37 218 825 - 29 205 260 = 8 013 565 euro)*Plānojot un balstoties uz projekta vidējām izmaksām (2015.–2016.gadā), tai skaitā uz līdzšinējo pieredzi, **indikatīvās plānotās projekta izmaksas**:1) mērķa grupas bezdarbnieku (iznākuma rādītāja vērtības) indikatīvās pakalpojumu izmaksas- bezdarbnieka dalības nodrošināšana subsidētajā darbavietā indikatīvi **16 640 953** *euro* (4305 bezdarbnieki) (*vidējās viena bezdarbnieka izmaksas: 16 640 953 ÷ 4 305 =* ***3 865,49*** *euro*);- bezdarbnieka ar invaliditāti dalībai subsidētajā darbavietā indikatīvi **11 010 698** *euro* (1133 bezdarbnieki) (*vidējās viena bezdarbnieka izmaksas: 11 010 698 ÷* 1 133  *=* ***9 718,18*** *euro*);2) atbalsta personu, ergoterapeitu un surdopakalpojuma nodrošināšana indikatīvi **117 023** *euro*;3) atbalsts reģionālajai mobilitātei indikatīvi **109 475** *euro* (274 bezdarbnieki) (*vidējās viena bezdarbnieka izmaksas: 109 475 ÷ 274 =* ***399,54*** *euro*);4) uzņēmuma līguma izmaksas konsultācijām darba devējiem par bezdarbnieku ar invaliditāti nodarbināšanu indikatīvi **47 129** *euro;*5) pārējie projekta īstenošanai paredzētie izdevumi, privātais līdzfinansējums un neparedzētie izdevumi indikatīvi **9 293 547** *euro*;*(Kopējās projektā plānotās indikatīvās izmaksas (aprēķins): 16 640 953 + 11 010 698 + 117 023 + 109 475 + 47 129 + 9 293 547 =* ***37 218 825*** *euro)*;**3)** **precizēt pasākuma ietvaros sasniedzamos uzraudzības rādītājus** *(MK noteikumu projekta 2.punkts),* tai skaitā:**3.1)** palielināt sertificēto izdevumu apjomu par 1 146 000 *euro* (no 10 221 841 *euro* uz 11 367 841 *euro*) (sasniedzamais finanšu rādītājs līdz 31.12.2018.);**3.2)** precizēt sasniedzamo iznākuma rādītāju palielinot pasākumā iesaistīto bezdarbnieku, tostarp ilgstošo bezdarbnieku skaitu, t.i., līdz 31.12.2018. pasākumā iesaistīti 2718 (iepriekš 2390) bezdarbnieki, savukārt līdz 31.12.2023. pasākumā iesaistīti 5438 (iepriekš 4783) bezdarbnieki, tostarp ilgstošie bezdarbnieki;**3.3)** precizēt līdz 31.12.2023. sasniedzamos rezultāta rādītājus palielinot pasākuma dalībnieku skaitu (no 2678 uz 3045), kas iesaistīti nodarbinātībā vai pašnodarbinātībā pēc pasākuma pabeigšanas, kā arī palielinot pasākuma dalībnieku skaitu (no 1004 uz 1142), kas sešu mēnešu laikā pēc dalības pasākumā ir izglītībā/apmācībā, kvalifikācijas ieguvē vai ir nodarbināti, tostarp pašnodarbināti.Kopumā ierosinātie grozījumi pozitīvi ietekmēs pasākuma mērķa grupu, jo pasākumā papildus varēs iesaistīties bezdarbnieki ar invaliditāti, kā arī personas, kuras ieguvušas bēgļa vai alternatīvās personas statusu. Papildus ar ierosinātiem grozījumiem tiks veicināti labvēlīgāki nosacījumi darba devējiem par VSAOI segšanu (līdzfinansēšanu) pasākuma ietvaros. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē NVA kā finansējuma saņēmēju, ņemot vērā, ka MK noteikumu projekts paredz precizēt pasākuma ietvaros projektam pieejamo maksimālo kopējo finansējumu, sasniedzamos uzraudzības rādītājus un pasākuma īstenošanas nosacījumus.Izvērtējot ierosināto grozījumu ietekmi uz finansējuma saņēmēju, tai skaitā ņemot vērā iepriekš minēto, pēc MK noteikumu spēkā stāšanās tiks ierosināts veikt attiecīgus grozījumus projektā.MK noteikumu projekts neietekmē (nemaina) darbības programmas „Izaugsme un nodarbinātība” 9. prioritārā virziena “Sociālā iekļaušana un nabadzības apkarošana” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” kopējo pieejamo maksimālo finansējumu un sasniedzamos uzraudzības rādītājus, kā arī snieguma ietvaros plānotos rādītājus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NVA kā Eiropas Savienības fondu finansējuma saņēmējs. Mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki (atbilstoši Nodarbinātības valsts aģentūras statistikas datiem – reģistrētais bezdarba līmenis valstī 2016.gada 30.jūnijā bija 8,3%). |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts pozitīvi ietekmē sabiedrību, tai skaitā projekta mērķa grupu, jo pasākumā varēs iesaistīties vairāk bezdarbnieki ar invaliditāti. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 4 157 574 | 738 449 | 722 504 | 951 473 | 878 209 |
| 2. Budžeta izdevumi: | 4 891 263 | 600 001 | 582 117 | 838 923 | 756 752 |
| 3. Finansiālā ietekme: | - 733 689 | 138 448 | 140 387 | 112 550 | 121 457 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta ieņēmumi ir finansējuma Eiropas Sociālā fonda (turpmāk – ESF) daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā. Papildus projekta ieviešanai tiek/tiks piesaistīts privātais (darba devēju) līdzfinansējums.Saskaņā ar MK noteikumiem Nr.835, šobrīd pasākuma ietvaros projektam pieejamais maksimālais kopējais attiecināmais finansējums ir 29 205 260 *euro*, tai skaitā ESF finansējums – 24 824 471 *euro*, valsts budžeta finansējums – 2 625 393 *euro* un privātais līdzfinansējums (darba devēju finansējums) – ne mazāk kā 1 755 396 *euro*. Finansējuma saņēmējs projekta iesniegumā kopējo attiecināmo finansējumu plāno ne vairāk kā 27 809 934 *euro* apmērā, tai skaitā ESF finansējumu – 23 638 444 *euro* apmērā, valsts budžeta finansējumu – 2 499 961 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro*.MK noteikumu projekts paredz palielināt (pārdalot no SAM 9.1.1.2.) pasākuma ietvaros projektam pieejamo maksimālo kopējo attiecināmo finansējumu par 8 013 565 *euro*, līdz ar to pēc MK noteikumu projekta spēkā stāšanās dienas pasākuma ietvaros projektam pieejamais maksimālais kopējais attiecināmais finansējums būs 37 218 825 *euro*, tai skaitā ESF finansējums – 31 636 001 *euro*, valsts budžeta finansējums – 3 827 428 *euro* un privātais līdzfinansējums (darba devēju finansējums) – ne mazāk kā 1 755 396 *euro*. Finansējuma saņēmējs projekta iesniegumā kopējo attiecināmo finansējumu plānos ne vairāk kā 35 823 499 *euro* apmērā, tai skaitā ESF finansējumu – 30 449 974 *euro* apmērā, valsts budžeta finansējumu – 3 701 996 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro*. Saskaņā ar darbības programmā „Izaugsme un nodarbinātība” noteikto, 9.prioritārajam virzienam “Sociālā iekļaušana un nabadzības apkarošana” ESF piešķīrumam paredzama rezerve 14 001 679 *euro* apmērā. Labklājības ministrijas atbildībā esošajiem 9. prioritārā virziena specifiskā atbalsta mērķiem kopējā ESF finansējuma rezerve paredzēta 8 603 414 *euro* apmērā. Rezervi paredzēts veidot 9.1.1.1. pasākumam („Subsidētās darbavietas nelabvēlīgākā situācijā esošiem bezdarbniekiem”) 1 186 027 *euro* apmērā, 9.1.1.3. pasākumam („Atbalsts sociālajai uzņēmējdarbībai”) 4 250 000 *euro* apmērā, un 9.2.2.1. pasākumam (“Deinstitucionalizācija”) 3 167 387 *euro* apmērā.Lēmums, vai rezervi izmantot projekta ietvaros, tiks pieņemts pēc prioritārā virziena ietvaros sasniegto rezultātu uz 2018.gada 31.decembri analīzes. **2015. gadā** kopējais apgūtais finansējums 1 071 118 *euro*, no tā publiskais finansējums 1 006 744 *euro* (atbilstoši Valsts kases izdrukai), tai skaitā ESF finansējums 855 732 *euro*, valsts budžeta finansējums 151 012 *euro* un privātais līdzfinansējums 64 374 *euro*.**2016. gadā** kopējais apgūtais finansējums 4 003 956 *euro*, no tā publiskais finansējums 3 763 318 *euro* (atbilstoši Valsts kases izdrukai), tai skaitā ESF finansējums 3 403 545 *euro*, valsts budžeta finansējums 359 773 *euro* un privātais līdzfinansējums indikatīvi 240 638 *euro*.Šobrīd saskaņā ar projekta iesniegumā (“Finansēšanas plāns”) norādīto (jāņem vērā, ka šobrīd nav veikti attiecīgi grozījumi projekta iesniegumā), projekta kopējais finansējums 2016.gadam tika indikatīvi plānots 4 432 035 *euro* apmērā, no tā publiskais finansējums 4 165 670 *euro*, tai skaitā ESF finansējums 3 767 432 *euro*, valsts budžeta finansējums 398 238 *euro* un privātais līdzfinansējums 266 365 *euro*.**2017. gadā** projektam valsts budžeta ilgtermiņa saistībās apstiprināts finansējums 4 891 263 *euro* apmērā, tai skaitā ESF finansējums 4 157 574 *euro* un valsts budžeta finansējums 733 689 *euro*. Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 5 204 026 *euro* apmērā, no tā publiskais finansējums 4 891 264 *euro*, tai skaitā ESF finansējums 4 423 659 *euro*, valsts budžeta finansējums 467 605 *euro* un privātais līdzfinansējums 312 762 *euro*.Pēc MK noteikumu projekta spēkā stāšanās 2017. gadam projekta kopējais finansējums indikatīvi plānots 5 804 026 *euro* apmērā, no tā publiskais finansējums 5 491 264 *euro*, tai skaitā ESF finansējums 4 896 023 *euro*, valsts budžeta finansējums 595 241 *euro* un privātais līdzfinansējums 312 762 *euro*. Publiskais finansējums indikatīvi 600 001 *euro* apmērā tiks pārdalīts no SAM 9.1.1.2.**2018. gadā** projektam valsts budžeta ilgtermiņa saistībās apstiprināts finansējums 3 873 380 *euro* apmērā, tai skaitā ESF finansējums 3 292 373 *euro* un valsts budžeta finansējums 581 007 *euro*. Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 4 121 055 *euro* apmērā, no tā publiskais finansējums 3 873 380 *euro*, tai skaitā ESF finansējums 3 503 085 *euro*, valsts budžeta finansējums 370 295 *euro* un privātais līdzfinansējums 247 675 *euro*.Pēc MK noteikumu projekta spēkā stāšanās 2018. gadam projekta kopējais finansējums indikatīvi plānots 5 721 055 *euro* apmērā, no tā publiskais finansējums 5 473 380 *euro*, tai skaitā ESF finansējums 4 880 078 *euro*, valsts budžeta finansējums 593 302 *euro* un privātais līdzfinansējums 247 675 *euro*. Publiskais finansējums indikatīvi 1 600 000 *euro* apmērā tiks pārdalīts no SAM 9.1.1.2.**2019. gadā** projektam valsts budžeta ilgtermiņa saistībās apstiprināts finansējums 3 730 185 *euro* apmērā, tai skaitā ESF finansējums 3 170 657 *euro* un valsts budžeta finansējums 559 528 *euro*. Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 3 968 705 *euro* apmērā, no tā publiskais finansējums 3 730 186 *euro*, tai skaitā ESF finansējums 3 373 580 *euro*, valsts budžeta finansējums 356 606 *euro* un privātais līdzfinansējums 238 519 *euro*.Pēc MK noteikumu projekta spēkā stāšanās 2019. gadam projekta kopējais finansējums indikatīvi plānots 5 968 705 *euro* apmērā, no tā publiskais finansējums 5 730 186 *euro*, tai skaitā ESF finansējums 5 109 047 *euro*, valsts budžeta finansējums 621 139 *euro* un privātais līdzfinansējums 238 519 *euro*. Publiskais finansējums indikatīvi 2 000 001 *euro* apmērā tiks pārdalīts no SAM 9.1.1.2.**2020., 2021. un 2022. gadā** saskaņā ar likumu “Par valsts budžetu”, projektam kopējās izmaksas plānotas indikatīvi 8 471 163 *euro* apmērā, tai skaitā ESF finansējums 7 200 489 *euro* un valsts budžeta finansējums 1 270 674 *euro*.Saskaņā ar projekta iesniegumā (“Finansēšanas plāns”) norādīto, projektam 2020., 2021. un 2022. gadam kopējais publiskais finansējums indikatīvi plānots 8 471 161 *euro* apmērā, tai skaitā ESF finansējums 7 714 956 *euro* un valsts budžeta finansējums 756 205 *euro*.**2020. gadam** šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 3 516 550 *euro* apmērā, no tā publiskais finansējums 3 305 205 *euro*, tai skaitā ESF finansējums 2 989 227 *euro*, valsts budžeta finansējums 315 978 *euro* un privātais līdzfinansējums 211 345 *euro*.Pēc MK noteikumu projekta spēkā stāšanās 2020. gadam projekta kopējais finansējums indikatīvi plānots 5 859 360 *euro* apmērā, no tā publiskais finansējums 5 648 015 *euro*, tai skaitā ESF finansējums 5 035 783 *euro*, valsts budžeta finansējums 612 232 *euro* un privātais līdzfinansējums 211 345 *euro*. **2021. gadam** šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 3 400 019 *euro* apmērā, no tā publiskais finansējums 3 195 678 *euro*, tai skaitā ESF finansējums 2 890 171 *euro*, valsts budžeta finansējums 305 507 *euro* un privātais līdzfinansējums 204 341 *euro*.Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 4 870 774 *euro* apmērā, no tā publiskais finansējums 4 666 433 *euro*, tai skaitā ESF finansējums 4 160 602 *euro*, valsts budžeta finansējums 505 831 *euro* un privātais līdzfinansējums 204 341 *euro*. **2022. gadam** šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 2 096 426 *euro* apmērā, no tā publiskais finansējums 1 970 278 *euro*, tai skaitā ESF finansējums 1 835 558 *euro*, valsts budžeta finansējums 134 720 *euro* un privātais līdzfinansējums 126 148 *euro*.Pēc MK noteikumu projekta spēkā stāšanās 2022. gadam projekta kopējais finansējums indikatīvi plānots  2 524 505 *euro* apmērā, no tā publiskais finansējums 2 372 630 *euro*, tai skaitā ESF finansējums 2 109 164 *euro*, valsts budžeta finansējums 263 466 *euro* un privātais līdzfinansējums 151 875 *euro*.**2020., 2021. un 2022.gadam** publiskais finansējums indikatīvi 4 215 915 *euro* apmērā tiks pārdalīts no SAM 9.1.1.2. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts.Finansējums (publiskais finansējums 8 013 565 *euro* apmērā) tiks pārdalīts no SAM 9.1.1.2. Finansējuma pārdale no SAM 9.1.1.2. neietekmē pasākuma ietvaros plānoto finanšu rezerves apjomu.Projekts tiek finansēts no LM pamatbudžeta apakšprogrammas 63.07.00 “Eiropas Sociālā fonda (ESF) īstenotie projekti labklājības nozarē (2014–2020)”.Labklājības ministrija pasākuma īstenošanai 2017. gadam un turpmākajiem gadiem normatīvajos aktos noteiktajā kārtībā iesniegs Finanšu ministrijā pieprasījumu apropriācijas pārdalei no SAM 9.1.1.2.Pēc MK noteikumu spēkā stāšanās tiks ierosināts veikt attiecīgus grozījumus projektā, tai skaitā projekta iesnieguma 2. pielikumā (“Finansēšanas plāns”).Nepieciešamais papildu finansējums (ko nepieciešams pārdalīt no SAM 9.1.1.2.) 2017.gadam un turpmākajiem gadiem tiek aprēķināts veidojot starpību no kopējā publiskā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši Labklājības ministrijas rosinātajiem grozījumiem MK noteikumos Nr.75 (izsludināti Valsts sekretāru sanāksmē 13.10.2016. (VSS–968, 14.§) un iesniegti Valsts kancelejā 10.01.2017.).MK noteikumu projektu MK nepieciešams izskatīt vienlaikus ar Labklājības ministrijas izstrādāto MK noteikumu projektu “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” un pēc (vai vienlaikus) atbilstošu grozījumu pieņemšanas MK noteikumos Nr.75. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv). |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2016. gada 22.septembra līdz 2016. gada 6.oktobrim aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv; 2) klātienē sniegt viedokli par MK noteikumu projektu tā izstrādes stadijā.  |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2016. gada 6. oktobrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*Anotācijas V. sadaļa – MK noteikumu projekts šo jomu neskar.*

Labklājības ministrs Jānis Reirs

17.01.2017. 11:41

4097

R.Kudļa, 67021630

Rudolfs.Kudla@lm.gov.lv

1. MK noteikumi Nr.75, pieejami <http://likumi.lv/doc.php?id=225425> [↑](#footnote-ref-1)
2. Detalizētākai informācijai skat. MK noteikumu Nr.75 22.punktu, pieejams http://likumi.lv/ta/id/225425 [↑](#footnote-ref-2)